open-index/open-wikipedia-markdown huggingface dataset:
Κουμανδαρία

Η **Κουμανταρία** (ή κουμανδαρία) είναι γλυκό επιδόρπιο κρασί που παράγεται στην περιοχή Κουμανδαρίας της Κύπρου, στους πρόποδες της οροσειράς Τροόδους. Έχει κατοχυρωθεί από την Ευρωπαϊκή Ένωση ως προϊόν ελεγχόμενης ονομασίας προέλευσης.

Η παραγωγή κουμανδαρίας τεκμηριώνεται στην Κύπρο από το 800 π.Χ. αλλά εντατικοποιήθηκε και συστηματοποιήθηκε με τη σημερινή της ονομασία κατά την περίοδο της Φραγκοκρατίας, όταν η περιοχή παραγωγής της ανήκε σε λατινικά μοναστικά τάγματα (*La Grande Commanderie*).

Παράγεται από λιαστά (ημισταφιδιασμένα) σταφύλια. Oίνοι, οι οποίοι παράγονται έτσι ονομάζονται στο εξωτερικό "Άχυροι Oίνοι". 

## Πηγές


Κατηγορία:Κυπριακό κρασί
Κατηγορία:Κυπριακή κουζίνα
Μπεριόζοβσκι

Το **Μπεριόζοβσκι** (ρωσ. *Берёзовский*) είναι πόλη της Ρωσικής Ομοσπονδίας, στην Περιφέρεια Σβερντλόβσκ, με πληθυσμό 47.000 κατοίκους. Βρίσκεται 13 χλμ βορειοανατολικά από το Γιεκατερίνμπουργκ, στο πόταμο Μπεριόζοβκα. Κέντρο για το χρυσό.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Σβερντλόφσκ
Τάσος Κατσαμπής

Ο **Τάσος Κατσαμπής** είναι Έλληνας παλαίμαχος επαγγελματίας διεθνής ποδοσφαιριστής που αγωνιζόταν στη θέση του κεντρικού αμυντικού. Ολοκλήρωσε την καριέρα του στο τέλος της αγωνιστικής περιόδου 2010–2011, έχοντας συμπληρώσει 535 συμμετοχές και 45 γκολ σε όλες τις διοργανώσεις. Από αυτές, οι 416 συμμετοχές και τα 26 γκολ αφορούν το πρωτάθλημα της Α΄ Εθνικής Κατηγορίας.

## Βιογραφία
Γεννήθηκε στην Αθήνα στις 30 Ιουλίου 1973 και ξεκίνησε το ποδόσφαιρο αγωνιζόμενος στον Ηρακλή Νέου Ηρακλείου, έναν σύλλογο του Ηρακλείου Αττικής. Στη συνέχεια, μεταπήδησε στον Αχαρναϊκό όπου αγωνιζόταν ως επιθετικός μέσος και από εκεί τον απέκτησε ο Πανιώνιος Σμύρνης όπου πλέον καθιερώθηκε ως αμυντικός. Συνέχισε την καριέρα του στη Θεσσαλονίκη, αρχικά στον Π.Α.Ο.Κ. και από το 2002 στον Ηρακλή Θεσσαλονίκης, του οποίου αποτέλεσε βασικό στέλεχος έως και το τέλος της καριέρας του, το καλοκαίρι του 2011.

Η πρώτη του παρουσία στην Α΄ Εθνική Κατηγορία έγινε την αγωνιστική περίοδο 1994–1995 σ' έναν αγώνα Πανιώνιος Σμύρνης – Α.Ε. Λάρισας 2–1 στις 11 Σεπτεμβρίου 1994, ενώ η πρώτη του συμμετοχή στο Κύπελλο UEFA έγινε στις 11 Αυγούστου 1998, στον αγώνα Ρέιντζερς Γλασκώβης – Π.Α.Ο.Κ. 2–0.

Συνοπτικά, συμπεριλαμβανομένης και της αγωνιστικής περιόδου 2009–2010, αγωνίστηκε σε 393 αγώνες Α΄ Εθνικής Κατηγορίας με Πανιώνιο Σμύρνης, Π.Α.Ο.Κ. και Ηρακλή Θεσσαλονίκης πετυχαίνοντας 25 γκολ, σε 31 αγώνες Β΄ Εθνικής Κατηγορίας με τον Πανιώνιο Σμύρνης την αγωνιστική περίοδο 1996–1997 (11 γκολ), σε 34 αγώνες Γ΄ Εθνικής Κατηγορίας με τον Αχαρναϊκό την αγωνιστική περίοδο 1993–1994 (7 γκολ), ενώ με την ίδια ομάδα αγωνίστηκε και στην Δ΄ Εθνική Κατηγορία την αγωνιστική περίοδο 1992–1993.

## Εθνικές Ομάδες
Ο Τάσος Κατσαμπής αγωνίστηκε και 9 φορές στην Εθνική Ελλάδας έχοντας πετύχει και 1 γκολ. Η πρώτη του συμμετοχή έγινε στις 5 Φεβρουαρίου 1999 σε έναν φιλικό αγώνα Ελλάδα – Βέλγιο 1–0 που είχε γίνει στη Λάρνακα. Προπονητής του ήταν ο Άνγκελ Ιορντανέσκου.

Με την Εθνική Ενόπλων κατέκτησε το Παγκόσμιο Κύπελλο Ποδοσφαίρου Ενόπλων 1997, ενώ έχει αγωνιστεί και στην Εθνική Ελπίδων.

## Τρόπαια
Στην καριέρα του έχει κατακτήσει 3 τρόπαια:
* Με τον Πανιώνιο Σμύρνης το Κύπελλο Ελλάδας 1997–1998.
* Με τον Π.Α.Ο.Κ. το Κύπελλο Ελλάδας 2000–2001, όπου μάλιστα ως αρχηγός της ομάδας σήκωσε πρώτος το τρόπαιο.
* Με την Εθνική Ενόπλων το Παγκόσμιο Κύπελλο Ποδοσφαίρου Ενόπλων 1997.

## Παραπομπές


Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Αχαρναϊκού Α.Ο.
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ηρακλή Θεσσαλονίκης
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Ηρακλή Θεσσαλονίκης
Snow

Ο **Ντάριν Ο' Μπράιεν** (*Darrin Kenneth O'Brien*, 30 Οκτωβρίου 1969), γνωστότερος με το καλλιτεχνικό του ψευδώνυμο **Snow**, είναι βραβευμένος Καναδός μουσικός της ρέγκε από το Τορόντο του Οντάριο. Είναι περισσότερο γνωστός για τη μεγάλη επιτυχία του 1993, "Informer".

## Βιογραφία και έργο
Γεννήθηκε στο Νορθ Γιορκ του Οντάριο στις 30 Οκτωβρίου του 1969, στην επαρχία του Τορόντο. Σε ηλικία 16 ετών εγκαταστάθηκε στο Άγιαξ του Οντάριο.Τον ανακάλυψε ο DJ Μέρβιν Πρινς, με καταγωγή από την Τζαμάικα. Το όνομα Snow σημαίνει "Super Notorious Outrageous Whiteboy" (*Σούπερ Διαβόητο Εξοργισμένο Λευκό Αγόρι*) και του δόθηκε από τον Πρινς. Ο τελευταίος πήγε το Snow στην πόλη της Νέας Υόρκης και τον σύστησε στον MC Shan, ο οποίος με τη σειρά του σύστησε τον καλλιτέχνη σε δισκογραφικούς παραγωγούς. Ως αποτέλεσμα, ο τραγουδιστής υπέγραψε συμβόλαιο με τη δισκογραφική εταιρεία Motorjam/Elektra. Το πρώτο του άλμπουμ κυκλοφόρησε το 1993 με τίτλο *12 Inches of Snow*. Την παραγωγή ολόκληρου του άλμπουμ ανέλαβαν οι MC Shan και Μέρβιν Πρινς, καθώς ο Snow βρισκόταν στη φυλακή, κατηγορούμενος για επίθεση.

Μόλις αποφυλακίστηκε, το πρώτο του σινγκλ, με τίτλο "Informer" ("Καταδότης"), σε στίχους του Μέρβιν Πρινς έκανε μεγάλη επιτυχία. Το άλμπουμ πούλησε πάνω από 8 εκατομμύρια αντίτυπα σε όλο τον κόσμο και το σινγκλ "Informer" παρέμεινε στην πρώτη θέση στους μουσικούς καταλόγους επιτυχιών των ΗΠΑ επί 7 συνεχείς εβδομάδες. Το "Informer" καταγράφηκε δύο φορές στο Βιβλίο των Παγκοσμίων Ρεκόρ Γκίνες ως το πλέον ευπώλητο σινγκλ στην ιστορία της αμερικανικής ρέγκε μουσικής, όπως επίσης και το σινγκλ της ρέγκε με τις περισσότερες πρωτιές σε μουσικούς καταλόγους επιτυχιών. Το δεύτερό του σινγκλ, με τίτλο "Girl I've Been Hurt", ήταν στο #19 στο Hot 100.

Το 1995 αποχώρησε από τον Snow ο άνθρωπος που τον ανακάλυψε, ο Μέρβιν Πρινς. Έτσι, ο MC Shan συνεργάστηκε στο δεύτερό του άλμπουμ, με τίτλο *Murder Love*. Το άλμπουμ αυτό αλλά και τα επόμενα δεν έκαναν επιτυχία, όπως το παρθενικό του. Το 2000 επέστρεψε στις επιτυχίες με το "Everybody Wants to Be Like You", και ξανά το 2002 με το "Legal".

## Βραβεύσεις
Ο καλλιτέχνης προτάθηκε για εννέα συνολικά βραβεία Τζούνο (Juno) και κέρδισε το εν λόγω βραβείο το 1994, για το καλύτερο ηχογράφημα ρέγκε μουσικής, με το "Informer".

## Δισκογραφία
* *12 Inches of Snow* (1993) ΗΠΑ #5, πλατινένιο.
* *Murder Love* (1995)
* *The Greatest Hits of Snow* (1996)
* *Justuss* (1997)
* *Cooler Conditions* (1999)
* *Mind on the Moon* (2000)
* *Two Hands Clapping* (2002)

## Παραπομπές


## Εξωτερικοί σύνδεσμοι
*  Επίσημος ιστότοπος

Κατηγορία:Καναδοί μουσικοί
Γυναίκα (περιοδικό)

Η ***Γυναίκα*** είναι ελληνικό γυναικείο περιοδικό που κυκλοφόρησε την 1η Φεβρουαρίου 1950, από μια ιδέα του εκδότη Ευάγγελου Τερζόπουλου. Όπως είχε αναφέρει ο ίδιος το πρώτο φύλλο, με τιμή 5 δρχ. (που αργότερα μειώθηκε στις 3 δρχ.) έφθασε τα 30.000 πωληθέντα αντίτυπα σε όλη τη χώρα.

Η θεματολογία της *Γυναίκας* περιελάμβανε τη μόδα, τη μαγειρική, τη ζαχαροπλαστική, το νοικοκυριό και πρακτικά θέματα (παιδί, κέντημα, ραπτική), αλλά και ενημέρωση, ψυχαγωγία, υγεία, ψυχολογία, διηγήματα και ποιήματα.

Από τους πρώτους συνεργάτες του περιοδικού ήταν ο Κώστας Βάρναλης, ο Παύλος Νιρβάνας, ο Σπύρος Μελάς και στη συνέχεια οι Στάθης Δρομάζος, ο Τάσος Λειβαδίτης, ο Μανώλης Φουρτούνης, ο Τάσος Βουρνάς, η Έλλη Παππά και άλλοι.

Στις αρχές της δεκαετίας του ’80 ο Τερζόπουλος αποσύρθηκε από τη διεύθυνση του περιοδικού που ανέλαβαν οι γιοι του Χρήστος (σημερινός ιδιοκτήτης της ΝΕΑΣ ΑΚΤΙΝΑΣ Α.Ε.) και Άρης και αργότερα ο συνονόματος εγγονός του.

Το 2007 η *Γυναίκα* ανέστειλε την αυτόνομη έκδοσή της και ένα χρόνο μετά (Ιούνιος 2008) επανήλθε, μέσω της εφημερίδας *[[Η Καθημερινή]]*.

## Πηγές
* «Γυναίκα», Περίοδος Β’, Τεύχος 1, Ιούνιος 2008 («Η ιστορία μιας Γυναίκας», Λιάνα Ελευθερουδάκη).

Κατηγορία:Περιοδικά ποικίλης ύλης
Κατηγορία:Ελληνικά περιοδικά
Μικροχλωρίδα

μικρογραφία|350x350εσ|Ο όρος «μικροβίωμα» περιλαμβάνει τόσο τη «μικροχλωρίδα» (κοινότητα μικροοργανισμών) όσο και το «θέατρο δραστηριότητάς» του (δομικά στοιχεία, μεταβολίτες/μόρια σήματος και οι περιβαλλοντικές συνθήκες που το περιβάλλουν).
μικρογραφία|Εντερική μικροχλωρίδα - το σύνολο των μικροοργανισμών που ζουν στο ανθρώπινο έντερο.
μικρογραφία|Δερματική μικροχλωρίδα - το σύνολο των μικροοργανισμών που ζουν στο ανθρώπινο δέρμα.
Η **μικροχλωρίδα** αναφέρεται στο σύνολο των μικροοργανισμών, συμπεριλαμβανομένων των βακτηρίων, των αρχαίων, των μυκήτων και των ιών, που ζουν σε ένα συγκεκριμένο περιβάλλον, όπως το ανθρώπινο σώμα. Αυτοί οι μικροοργανισμοί μπορούν να βρεθούν σε διάφορες τοποθεσίες όπως το έντερο, το δέρμα, η στοματική κοιλότητα και η αναπνευστική οδός.

Ο όρος «μικροχλωρίδα» χρησιμοποιείται πάντα σε σχέση με μια συγκεκριμένη τοποθεσία ή περιβάλλον, όπως η μικροχλωρίδα του εντέρου, η μικροχλωρίδα του δέρματος ή η μικροχλωρίδα του στόματος. Ενώ ο όρος «μικροχλωρίδα» μπορεί να αναφέρεται στους ίδιους τους μικροοργανισμούς ή στα συλλογικά τους γονιδιώματα, ο όρος «μικροβίωμα» αναφέρεται συγκεκριμένα στους μικροοργανισμούς που ζουν σε ένα συγκεκριμένο περιβάλλον. Στην ουσία, η μικροχλωρίδα είναι το «τι», ενώ το μικροβίωμα είναι το «τι» και το «πώς», συμπεριλαμβανομένης της γενετικής σύνθεσης και του περιβάλλοντος στο οποίο ζουν οι μικροοργανισμοί.

Η μικροχλωρίδα μπορεί να έχει διάφορες αλληλεπιδράσεις με τον ξενιστή, συμπεριλαμβανομένων συμβιωτικών (χωρίς βλάβη ή όφελος), αμοιβαίων (ευεργετικών τόσο για τον ξενιστή όσο και για το μικρόβιο) και παθογόνων (επιβλαβών) σχέσεων. Μέσα στο ανθρώπινο σώμα, η μικροχλωρίδα παίζει κρίσιμο ρόλο σε διάφορες πτυχές της υγείας και των ασθενειών, συμπεριλαμβανομένης της εξαγωγής θρεπτικών συστατικών, της ανάπτυξης του ανοσοποιητικού συστήματος και της προστασίας από παθογόνα. Η εντερική μικροχλωρίδα, η πιο μελετημένη, είναι ένα πολύπλοκο οικοσύστημα που επηρεάζει σημαντικά την πέψη, τον μεταβολισμό και τη συνολική υγεία.

## Παραπομπές


Κατηγορία:Μικροοργανισμοί
Κετόνες

thumb|right|Κετόνη
Οι **κετόνες** (ketones), είναι κατηγορία οργανικών ενώσεων που περιέχουν τη χαρακτηριστική ομάδα καρβονύλιο (**C=Ο**) στην αλυσίδα τους. Η ίδια χαρακτηριστική ομάδα υπάρχει και στις αλδεΰδες, η διαφορά όμως είναι ότι στις κετόνες η ομάδα βρίσκεται μέσα στην αλυσίδα του μορίου, ενώ στις αλδεΰδες στο άκρο της. Οι κετόνες παρουσιάζουν πολύ διαφορετικές μορφές που κυμαίνονται από την απλή ακετόνη μέχρι τη φρουκτόζη, ένα σάκχαρο κετόζης.

Με το όνομα **κετόζη** (ketose), χαρακτηρίζεται οποιοσδήποτε μονοσακχαρίτης που παρουσιάζει κετονική δομή.
* Γενικά οι κετόνες εξετάζονται μαζί με τις αλδεΰδες, λόγω των πολλών ομοίων φυσικών και χημικών ιδιοτήτων αλλά και της παρασκευής τους, που οφείλεται βεβαίως στη κοινή καρβονυλομάδα ή καρβονύλιο. Γι' αυτό το λόγο και οι ενώσεις που ανήκουν στις δύο αυτές ομάδες χαρακτηρίζονται ως **καρβονυλικές ενώσεις**.

## Φυσικές και χημικές ιδιότητες
Για τις φυσικές και χημικές ιδιότητες των κετονών δείτε το σχετικό άρθρο καρβονυλικές ενώσεις

## Είδη
Οι κετόνες όπως και οι αλδεΰδες διακρίνονται σε τρεις επιμέρους κατηγορίες:
# Αλειφατικές κετόνες: Σ΄ αυτές περιλαμβάνονται η ακετόνη και η κυκλοεξανόνη.
# Αρωματικές κετόνες: Σ΄ αυτές περιλαμβάνονται η ακετοφαινόνη και η βενζοφαινόνη.
# Ακόρεστες κετόνες: Σ΄ αυτές περιλαμβάνεται μόνο το μεσιτυλοξείδιο.

## Χρήσεις

*
Λιουδόλφος της Σαξονίας

Ο **Λιουδόλφος** (π.805/820 - 11/12 Μαρτίου 864/866) ήταν κόμης (graf) της Σαξονίας και αργότερα δούκας (herzog) της ανατολικής Σαξονίας και της Οστφαλίας (844-866). Ο Λιουδόλφος κατείχε εδάφη στην ανατολική Σαξονία και πήρε μέρος στους πολέμους ενάντια στους Νορμανδούς και τους Σλάβους. Ήταν ο ιδρυτής τού Οίκου του και έδωσε το όνομά του: δυναστεία των Λιουδολφινιδών ή των Οθωνιδών. Ο Λιουδόλφος νυμφεύτηκε την Όντα, την κόρη του Φράγκου πρίγκιπα Μπίλλουνγκ και της συζύγου του Αέντας. 

Η Όντα απεβίωσε στις 17 Μαΐου του 913 και λέγεται ότι ήταν 107 χρονών. Επειδή η Όντα ήταν από αρχοντικό οίκο των Φράγκων, με τον γάμο του, ο Λιουδόλφος ακολούθησε την συμβουλή τού Καρλομάγνου, προκειμένου να εξασφαλίσει την ακεραιότητα του βασιλείου των Φράγκων.

Το έτος 845/846, ο Λιουδόλφος και η σύζυγός του πήγαν στη Ρώμη για να ζητήσουν από τον πάπα Σέργιο Β΄ την έγκρισή του για την ίδρυση μίας μονής καλογραιών. Το μοναστήρι αυτό ιδρύθηκε στο Μπρούνσχαουζεν περίπου το 852 και μεταφέρθηκε στο κοντινό Γκάντερσχαϊμ το 881. Η κόρη του Λιουδόλφου, η Χάτουμοντα έγινε η πρώτη ηγουμένη της μονής. 

Μετά το τέλος του, ο Λιουδόλφος ενταφιάστηκε στο Μπρούνσχαουζεν. Τον διαδέχτηκαν οι δύο γιοί του: ο Μπρούνο (κυβ. 866-880) και ο Όθων Α΄ (κυβ. 880-912).

## Οικογένεια
Ο Λιουδόλφος και η σύζυγός του, Όντα των Μπίλλουνγκ, απέκτησαν τέκνα:
* Μπρούνο π.830/840-880, δούκας της Σαξονίας.
* Όθων Α΄ ο *Επιφανής* π.851-912, δούκας της Σαξονίας.
** Ερρίκος Α΄ ο *Ορνιθοθήρας* 876-936, δούκας της Σαξονίας & βασιλιάς της Γερμανίας.
* Λιούτγκαρτ π.840-885, παντρεύτηκε τον Λουδοβίκο Γ΄ των Καρολιδών τον *Νεότερο*, βασιλιά της Σαξονίας, Βαυαρίας & Λοθαριγγίας.
* Όντα π.845-874, παντρεύτηκε τον Λοθάριο Α΄ κόμη τού Στάντε.
* Χάτουμοντα, πρώτη ηγουμένη τού αββαείου τού Μπρούνσχαουζεν.
* Γκέρμπεργκα απεβ. 896/897, ηγουμένη τού Μπρούνσχαουζεν.
* Χριστίνα απεβ. 919/920, ηγουμένη τού αββαείου τού Γκάνντερσχαϊμ.

## Πηγές
* Althoff, Gerd; Carroll, Christopher (2004). Family, Friends and Followers: Political and Social Bonds in Medieval Europe. Cambridge University Press.
* Queenship and sanctity: The lives of Mathilda and The epitaph of Adelheid. Translated by Gilsdorf, Sean. Catholic University of America Press. 2004.
* Riche, Pierre (1993). The Carolingians: A Family who Forged Europe. Translated by Allen, Michael Idomir. University of Pennsylvania Press.

## Παραπομπές σε πηγές


Κατηγορία:Γερμανοί ευγενείς
Κατηγορία:Σάξονες
Γκυ του Αβέν

Ο **Γκυ/Γουίδων**, γαλλ. Guy, ολλανδ. Gwijde (π. 1253 - 23 Μαΐου 1317) από τον Οίκο του Αβέν ήταν επίσκοπος της Ουτρέχτης (1301-1317).

## Βιογραφία
Ήταν ο τρίτος γιος του Ιωάννη Α΄ κόμη του Αινώ και της Αδελαΐδας, κόρης του Φλόρις Δ΄ κόμη της Ολλανδίας. Μεγαλύτερα αδέλφια του ήταν ο Ιωάννης Β΄ κόμης της Ολλανδίας και του Αινώ και ο Μπουσάρ επίσκοπος του Μετς, ενώ μικρότεροι αδελφοί του ο Γουλιέλμος επίσκοπος του Καμπρέ και ο Φλωρέντιος, σύζυγος της Ισαβέλλας Α΄ Βιλλεαρδουίνου πριγκίπισσας της Αχαΐας. Ο μεγάλος θείος του Ιάκωβος ντ'Αβέν ήταν κύριος της Εύβοιας.

Ο Ιωάννης Β΄ του εξασφάλισε τη θέση του επισκόπου της Ουτρέχτης το 1301, αντί του Αδόλφου Β΄ φαν Βάλντεκ. Ο Γκυ χειροτονήθηκε το επόμενο έτος από τον αρχιεπίσκοπο της Κολωνίας και κατάφερε να συμφιλιώσει τις μερίδες των Λίχτενμπεργκερ και Φρέζινγκεν. Το 1304 οδήγησε ένα θυμωμένο πλήθος από τη Φλάνδρα, που κατέλαβε την Ολλανδία και το Στιχτ, κάτι που αποδυνάμωσε τη θέση του αδελφού του. Στην ακόλουθη μάχη του Ντύβελαντ ο Γκυ αιχμαλωτίστηκε. Εν τω μεταξύ στην Ουτρέχτη οι Φρέζινγκεν, με τη βοήθεια των συντεχνιών, κατέλαβαν την εξουσία και συμφώνησαν προνόμια για αυτές. Το επόμενο έτος το καθεστώς των συντεχνιών έπρεπε να συμφιλιωθεί με τον Γκυ, που είχε ελευθερωθεί. Το 1309 ο βασιλιάς της Γερμανίας αναγνώρισε τον Γκυ ως κοσμικό κύριο της Ουτρέχτης. 

Το 1311 συμμετείχε στο Συνέδριο της Βιέννης. Αντιλήφθηκε ότι έπρεπε να συμβιβαστούν οι μερίδες στο Στρίχτ και την Ουτρέχτη, έτσι πήρε ενδιάμεση θέση. Χειρίστηκε προσωπικά τις κυριότητες Έμστελ και Βερντέν και χορήγησε προνόμια άστεως στο Άμστερνταμ το 1306. Το 1317 απεβίωσε 64 ετών και τάφηκε στον καθεδρικό της Ουτρέχτης· ο επιτύμβιο μνημείο, αν και υπέστη βλάβες κατά την εικονοκλαστική περίοδο το 16ο αι., υπάρχει ακόμη. Το Έμστελ και Βερντέν προσαρτήθηκαν στην κομητεία της Ολλανδίας.

## Οικογένεια
Είχε τέκνα:
* Αλάιντ, παντρεύτηκε τον Όθωνα φαν Άσπερεν φαν Χόικελομ και είχε κόρη:
** Έλμπουρκ φαν Άσπερεν, παντρεύτηκε τον Ντιρκ φαν Πολάνεν.
* Μαρία, παντρεύτηκε τον Άρνολτ κύριο του Ίξελσταϊν και είχε κόρη:
** Γκυγιόττε φαν Άμστελ, κυρία του Ίξελσταϊν, παντρεύτηκε τον Ιωάννη Α΄ κύριο του Έχμοντ.

## Πρόγονοι





## Παραπομπές


## Πηγές
* G.C. van Nieuwenhuizen: Gwijde van Avesnes, Bisschop van Utrecht 1301-1317; scriptie RUU (1976)
* G. van der Zee: Vaderlandsche Kerkgeschiedenis; Kampen (1936)

## Εξωτερικοί σύνδεσμοι
* 

Κατηγορία:Οίκος του Αβέν
Κατηγορία:Επίσκοποι του 14ου αιώνα
Ρομάνο Σκάρπα

Ο **Ρομάνο Σκάρπα** (*Romano Scarpa*, 27 Σεπτεμβρίου 1927 – 23 Απριλίου 2005) ήταν καλλιτέχνης και συγγραφέας, ο πλέον φημισμένος Ιταλός σχεδιαστής των ιστοριών του *Walt Disney*. Γεννήθηκε στις 27 Σεπτεμβρίου 1927 στη Βενετία και πέθανε στις 23 Απριλίου του 2005 στη Μάλαγα. 

Ο Σκάρπα θεωρείται από πολλούς σαν ο μέντορας των Ιταλικών κόμικς της Disney. Από το ξεκίνημά του, δύο πάθη τον χαρακτηρίζουν: Τα κινούμενα σχέδια και η τέχνη της διασκέδασης (animation) για τα οποία εγκαταλείπει τις προγραμματισμένες εμπορικές σπουδές του. Μετά το Β' Παγκόσμιο πόλεμο ιδρύει ένα στούντιο στο οποίο μετατρέπει σε κινούμενα σχέδια κάποιες από τις ιστορίες του Χανς Κρίστιαν Άντερσεν. Στη συνέχεια (1953) δουλεύει για τον Ιταλό εκδότη Μοντατόρι, όπου ξεκίνησε να δημιουργεί ιστορίες των ηρώων του Ντίσνεϋ για το περιοδικό *Topolino* , εμφανώς επηρεασμένος από την τεχνοτροπία του Φλόιντ Γκόντφρεντσον αλλά και του Καρλ Μπαρκς.

280px|thumb|Χαρακτηριστική δουλειά του Ιταλού δημιουργού|αριστερά
Παρότι βασικά σχεδιαστής ιστοριών με πρωταγωνιστή τον Μίκυ, ο Σκάρπα δεν παρέλειψε να φιλοτεχνήσει μερικές από τις κλασσικότερες σειρές του Ντόναλντ Ντακ. Παράλληλα, πρόσθεσε ο ίδιος και νέους χαρακτήρες στο σύμπαν του *Μίκυ Σίτι* και της *[[Λιμνούπολη|Λιμνούπολης]]*. Η εξαιρετική δουλειά του επηρέασε με τη σειρά της, άλλους νεώτερους καλλιτέχνες, όπως ο Τζόρτζιο Καβατσάνο.

Αρκετές από τις ιστορίες του δημοσιεύθηκαν στις ΗΠΑ από τις εκδόσεις *Gladstone*, κάτι που συνέβαινε πρώτη φορά για Ιταλό δημιουργό. Ο Σκάρπα εργάσθηκε κυρίως για τα κόμικς της Disney, ωστόσο κατά καιρούς συνήθιζε να στρέφεται σε άλλους ήρωες, όπως οι *Lupo*, *Angelino* ή *Yogi Bear*.

Τη δεκαετία του '70 επέστρεψε στη συγγραφή και συνέχισε έως το τέλος της ζωής του. Εν τω μεταξύ, αναζητώντας ευνοϊκότερο κλίμα, μετακόμισε στην Ισπανία, αλλά προηγουμένως, είχε προλάβει να δημιουργήσει μια εκπληκτική ιστορία για τους  Ολυμπιακούς Αγώνες της Σεούλ (1988), περισσότερο γνωστή σαν *Paperolimpiadi*. Το 1994 εγκαταστάθηκε στη Μάλαγα, όπου απεβίωσε το 2005 σε ηλικία 78 ετών.

## Παραπομπές


## Εξωτερικοί σύνδεσμοι
* Ο Ρομάνο Σκάρπα στην Comiclopedia

Κατηγορία:Ιταλοί δημιουργοί κόμικς
Κατηγορία:Δημιουργοί κόμικς Disney
Πέτρος Οικονομάκης

Ο **Πέτρος Οικονομάκης** ήταν Έλληνας καλαθοσφαιριστής και πολιτικός μηχανικός.
## Βιογραφία
Γεννήθηκε το 1972 στα Χανιά. 

Αγωνιζόταν στη θέση του σέντερ και ξεκίνησε τη σταδιοδρομία του από τον Κύδωνα Χανίων. Μεγάλη επιτυχία γνώρισε αγωνιζόμενος στον Α.Ο. Αμπελοκήπων όταν συμμετείχε στην ομάδα που με προπονητή το Γιώργο Καλαφατάκη και συμπαίκτες το Τζαννή Σταυρακόπουλο, το Γιώργο Φλώρο και τον Παναγιώτη Παναγιωταράκο ανέβασαν τους Αμπελοκήπους από τις τοπικές κατηγορίες της ΕΣΚΑ στην ανταγωνιστικότατη Α1 της δεκαετίας του 90'. 

Αγωνίστηκε ακόμα στην Ολύμπια Λάρισας, στον Δ.Α.Σ. Άνω Λιοσίων, στο Παλαιό Φάληρο και στον ΑΓΟ Ρεθύμνου.

Στις 14 Ιουλίου 2008 βρέθηκε νεκρός, από ανακοπή καρδιάς, στο σπίτι του στα Χανιά..

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Αμπελοκήπων
Κατηγορία:Καλαθοσφαιριστές ΔΑΣΑΛ
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Παλαιού Φαλήρου
Κατηγορία:Καλαθοσφαιριστές Ρεθύμνου
Ευάγγελος Τερζόπουλος

Ο **Ευάγγελος Τερζόπουλος** ήταν Έλληνας δημοσιογράφος και εκδότης περιοδικών, γεννημένος στα Δαρδανέλια του Ελλήσποντου στην αρχή της πρώτης δεκαετίας του 20ου αιώνα, πιθανότατα το έτος 1911, κατά άλλους το 1902.
## Βιογραφία
Ήταν το τρίτο από τα τέσσερα παιδιά του τυπογράφου και βιβλιοδέτη Χρήστου Τερζόπουλου, του οποίου η οικογένεια μετανάστευσε για λίγα χρόνια στην Ελλάδα, λόγω των γεγονότων του Α’ Παγκοσμίου πολέμου. Αργότερα επέστρεψαν πάλι στην Τουρκία, για να την εγκαταλείψουν οριστικά, το 1922, μετά την ήττα του ελληνικού στρατού στη Μικρά Ασία.

Στην Ίμβρο όπου εγκαταστάθηκαν προσωρινά, ο νεαρός Τερζόπουλος εκδίδει την εφημερίδα «Φως της Ίμβρου», την οποία τυπώνει ο ίδιος και πουλάει τα βράδια. Στη συνέχεια η οικογένεια εγκαθίσταται οριστικά πλέον στην Αθήνα και ο Τερζόπουλος απασχολείται ως στοιχειοθέτης.

Παράλληλα, εγγράφεται στην Ανωτάτη Σχολή Καλών Τεχνών, από όπου αποφοιτά με άριστα. Εργάζεται σαν σκιτσογράφος-γελοιογράφος και τελικά δημοσιογράφος, ξεκινώντας από το αστυνομικό ρεπορτάζ.

Η καταξίωσή του στο χώρο των εκδόσεων θα έρθει τόσο με την έκδοση της Γυναίκας, την 1η Φεβρουαρίου του 1950, όσο και με την εξασφάλιση του δικαιώματος να δημοσιεύει ιστορίες του Walt Disney (1966), κάτι που του επέτρεψε να δημιουργήσει μια μεγάλη σειρά εντύπων.

Ο Ευάγγελος Τερζόπουλος έφυγε από τη ζωή, στις 9 Δεκεμβρίου 1990, σε ηλικία 79 ετών.

## Πηγές
* «Γυναίκα», Περίοδος Β’, Τεύχος 1, Ιούνιος 2008 («Η ιστορία μιας Γυναίκας», Λιάνα Ελευθερουδάκη).

Κατηγορία:Έλληνες εκδότες
Φλόιντ Γκόντφρεντσον

Ο **Φλόιντ Γκόντφρεντσον** (Floyd Gottfredson) ήταν Αμερικανός σχεδιαστής κόμικς των ιστοριών του Γουώλτ Ντίσνεϋ, τις οποίες ανέλαβε εξ’ ολοκλήρου (σενάριο και σχέδιο) από το Μάιο του 1930, έως και τη συνταξιοδότησή του, το 1975. Γεννήθηκε στις 5 Μαΐου του 1905 στο Κέισβιλ της Γιούτα.
thumb|αριστερά|Δείγμα του έργου του καλλιτέχνη.
Ήταν ο καλλιτέχνης της κλασσικής σειράς του ''Μίκυ Μάους'' στα μεγάλα εβδομαδιαία έντυπα των ΗΠΑ, ωστόσο το ξεκίνημά του χαρακτηρίσθηκε από δημοσίευση εικονογραφημένων ιστοριών για τοπικές εφημερίδες του Σολτ Λέικ Σίτι και της Γιούτα.

Ως συνεργάτης του Γουώλτ Ντίσνεϋ, εισήγαγε νέους χαρακτήρες στη σειρά, σαν το *[[Μαύρο Φάντασμα]]* (*Phantom Blot*) ή τον *Ήττα-Βήττα* (*Eega-Beeva*) και η ποιοτική δουλειά του επηρέασε νεότερους καλλιτέχνες του είδους, όπως ο Ιταλός Ρομάνο Σκάρπα.

Διετέλεσε επικεφαλής του τμήματος κόμικς της Walt Disney Company, από το 1930 έως το 1946.

Απεβίωσε στις 22 Ιουλίου του 1986 στο σπίτι του στη Νότια Καλιφόρνια στην ηλικία των 81. Τρία χρόνια πριν το θάνατό του, το 1983, τιμήθηκε με ένα Inkpot Award. Επίσης, το 2003 απέσπασε το βραβείο Disney Legends και το 2006 προστέθηκε στο Comic Book Hall of Fame. Το ίδιο έτος εισήχθη στο Comic Industry Awards' Hall of Fame Γουίλ Άισνερ.

## Παραπομπές


## Εξωτερικοί σύνδεσμοι
*Ο Φλόιντ Γκόντφρεντσον στην Comiclopedia

Κατηγορία:Αμερικανοί δημιουργοί κόμικς
Κατηγορία:Δημιουργοί κόμικς Disney
Κατηγορία:Νικητές Inkpot Award
Βόρεια Γερμανική Συνομοσπονδία

Η **Βόρεια Γερμανική Συνομοσπονδία** ή **Βορειογερμανική Ένωση** (γερμ. *Norddeutscher Bund*) ήταν αρχικά στρατιωτική ομοσπονδία που ιδρύθηκε το 1866 και δια συντάγματος έλαβε μορφή ομοσπονδίας κρατών το 1867. Μέλη του ήταν τα Γερμανικά κρατίδια που βρίσκονταν βόρεια του ποταμού Μάιν.

## Παραπομπές


## Εξωτερικοί σύνδεσμοι
* Bündnisvertrag Preußens mit den Norddeutschen Staaten vom 18. August 1866
* Originaltext der Verfassung des Norddeutschen Bunds vom 16. April 1867 (auf documentArchiv.de)
* Verfassung des Norddeutschen Bundes vom 16. April 1867
* 
* 
* HGIS Germany: ein historisch-geographisches Informationssystem der Staaten Deutschlands und Mitteleuropas seit 1815

Ομοσπονδια του Βορρα
Κατηγορία:Νεότερη ιστορία
Κατηγορία:Πρώην μοναρχίες της Ευρώπης
Αρεκίπα

Η **Αρεκίπα** (ισπανικά: *Arequipa*) είναι πόλη του Περού, πρωτεύουσα της ομώνυμης περιοχής και επαρχίας. Βρίσκεται στο νοτιοδυτικό άκρο του Περού, σε υψόμετρο 2.325 μ. Η πόλη βρίσκεται σε μια εύφορη κοιλάδα μέσα σε μια ερημική περιοχή στο δυτικό τμήμα των Άνδεων. Με πληθυσμό 867.462 ανθρώπων είναι η δεύτερη μεγαλύτερη πόλη της χώρας μετά τη Λίμα και, επίσης, είναι και η πιο πυκνοκατοικημένη του Περού.

Είναι σημαντικός εμπορικός κόμβος στο νότιο τμήμα της χώρας, όπου ανθεί η παραγωγή κλωστοϋφαντουργικών προϊόντων, ειδικά του ποιοτικού μαλλιού από αλπακά. Η Αρεκίπα παράγει επίσης μια μεγάλη ποικιλία εδεσμάτων, οπότε ανακηρύχθηκε ως η "Γαστρονομική πρωτεύουσα του Περού".

thumb|right|Πανοραμική άποψη
Η περιοχή κατοικούνταν ήδη από το 5.000 π.Χ. και κατά το 16ο αιώνα αποτέλεσε σημαντικό διαμετακομιστικό κέντρο αγροτικών προϊόντων της αυτοκρατορίας των Ίνκα, πριν καταστραφεί από σεισμό. Η σύγχρονη πόλη ιδρύθηκε στις 15 Αυγούστου 1540 από τον Γκαρσί Μανουέλ ντε Καμπαχάλ, απεσταλμένου του Φρανσίσκο Πισάρρο. Έμεινε γνωστή από την αποικιακή εποχή ως «Η Λευκή Πόλη», από τους πολυάριθμους ναούς και σπίτια χτισμένα με σιγιάρ (λευκό βράχο ηφαιστειακής λάβας).

Αρκετοί μεγάλοι σεισμοί έχουν χτυπήσει μέχρι σήμερα την Αρεκίπα. Ο τελευταίος, στις 13 Ιουνίου του 2001, ήταν μεγέθους 7,9 της κλίμακας ρίχτερ και παραλίγο να καταστρέψει την πόλη. Επίσης, η Αρεκίπα βρίσκεται στους πρόποδες του ηφαιστείου Μίστι (5.821 μ.), το οποίο είναι ορατό από οποοιοδήποτε σημείο της πόλης. Το 2000, η Ουνέσκο κήρυξε το ιστορικό κέντρο της πόλης της Αρεκίπα ως Μνημείο Παγκόσμιας Κληρονομιάς.

Η πόλη σήμερα έχει επίσης βιομηχανικές ζώνες, διατηρητέα ιστορικά σπίτια στο κέντρο και ναούς σε στυλ μπαρόκ, περιοχές οικιακές όσο και οικονομικών δραστηριοτήτων και εκτεταμένες περιοχές αναψυχής.

## Παραπομπές


## Εξωτερικοί σύνδεσμοι
* 
* Τοπική κυβέρνηση της Αρεκίπα

Κατηγορία:Πόλεις του Περού
Μαύρη Λίστα

Ο όρος **Μαύρη Λίστα** μπορεί να αναφέρεται στα παρακάτω άρθρα:

* Μαύρη Λίστα (ΗΠΑ), πρακτική αποκλεισμού αριστερών καλλιτεχνών

* ''Μαύρη λίστα'' (ταινία)
Ρουνική Επιγραφή του Ούπλαντ 871

Η ρουνική λίθος με τον Κωδικό **U871** ήταν αρχικά τοποθετημένη στο Ölsta, ένα χωριό στο νομό Ούπλαντ στη Σουηδία.

Θεωρείται ότι αυτή η πέτρα μέχρι το 1896 βρίσκονταν στην αρχική θέση της, σε ένα σημείο κοντά στο Eriksgata, πάνω στον δρόμο που διέσχιζε ο βασιλιάς όταν ταξίδεψε μετά από την εκλογή του στους βράχους Mora, προκειμένου να γίνει αποδεκτός από τους υπηκόους του.

Η πέτρα πωλήθηκε το 1896 για το ποσό των 50 σουηδικών κορωνών στον Artur Hazelius, τον ιδρυτή του μουσείου Σκάνσεν, στο οποίο και βρίσκεται τοποθετημένη μέχρι σήμερα.

Το 1991, η εταιρεία ρούνων της Σουηδίας επικάλυψε πειραματικά την πέτρα με προστατευτική βαφή
left|thumb|330px|Λεπτομέρεια από την ρουνική επιγραφή 871.

Κατηγορία:Ιστορία της Σουηδίας
Κατηγορία:Πολιτισμός της Σουηδίας
Τζόρτζιο Καβατσάνο

200px|left|thumb|Ο Τζόρτζιο Καβατσάνο
right|350px|thumb|Δείγμα δουλειάς του Ιταλού καλλιτέχνη
Ο **Τζόρτζιο Καβατσάνο** (ιταλ. *Giorgio Cavazzano*, Βενετία, 19 Οκτωβρίου 1947) είναι Ιταλός σχεδιαστής κόμικς, γνωστός κυρίως για τη δουλειά του με τους ήρωες του Ντίσνεϋ. 

Έκανε τα πρώτα του βήματα σε ηλικία μόλις 12 ετών, περνώντας μελάνι στις ιστορίες του ξαδέρφου του και σχεδιαστή κόμικς, Λουτσιάνο Καπιτάνο. Δύο χρόνια αργότερα, όντας 14 ετών, βρέθηκε στο πλευρό του διάσημου Ρομάνο Σκάρπα, εργαζόμενος ως μελανωτής και χρωματιστής στις ιταλικές εκδόσεις των κόμικς του Ντίσνεϋ. Το 1967, σε ηλικία 20 ετών, έκανε το ντεμπούτο του σαν σχεδιαστής, αφού εξασκήθηκε επί σειρά ετών στο πλευρό του δασκάλου του.

Ανήκοντας στη νέα γενιά δημιουργών, ο Καβατσάνο κατάφερε να συνδυάσει την κλασσική τεχνοτροπία των ιστοριών του Γουώλτ Ντίσνεϋ με μία σύγχρονη αισθητική, παρουσιάζοντας συνολικά μια μοντέρνα καλλιτεχνική πρόταση. Η καλλιτεχνική του ταυτότητα και η επίδραση που άσκησε η δουλειά του στους σύγχρονους και νεότερούς του σχεδιαστές του επέτρεψε να κληρονομήσει τον τίτλο του μέντορα.

Μέσα σε λίγα χρόνια δημιούργησε δεκάδες δικούς του χαρακτήρες και σειρές: *[[Walkie-Tokie]]*, *[[Oscar e Tango]]*, *[[Smalto e Johnny]]*, *[[Altai & Johnson]]*, *[[Capitan Rogers]]*, *[[Jungle Bungle]].* Το 2003 έγινε ο πρώτος Ιταλός σχεδιαστής κόμικς που εικονογράφησε ιστορία με τον Σπάιντερμαν, με τίτλο *[[Το Μυστικό Του Κρυστάλλου]]* (στα ελληνικά από τις Εκδόσεις Μικρός Ήρως) σε συνεργασία με τον συγγραφέα Τίτο Φαράτσι. Το 2006 κυκλοφορεί το γκράφικ νόβελ *[[Jungle Town]]*, πάλι σε κείμενα του Φαράτσι. Έχει συμμετάσχει επίσης σε πολλές επετειακές ανθολογίες, όπως για παράδειγμα *[[Ο Σχεδιαστής Του Asterix Του Γαλάτη Uderzo Σκιαγραφημένος Από Τους Φίλους Του]]* (στα ελληνικά από τη Μαμούθ Comix) και πιο πρόσφατα *[[Diabolik - Με Το Βλέμμα Των Άλλων]]* (στα ελληνικά από τη Jemma Press). 

Δουλειές του δημοσιεύθηκαν στα έντυπα της *Ντίσνεϋ* σε όλο τον κόσμο, κυρίως στην Ευρώπη. Στην Ελλάδα στα περιοδικά *[[Μίκυ Μάους (περιοδικό)|Μίκυ Μάους]]*, *[[Κλασσικά (περιοδικό)|Κλασσικά]]*, *[[Ντόναλντ (περιοδικό)|Ντόναλντ]]*, *[[Σούπερ Μίκυ]], [[Αλμανάκο]]* και σε άλλα. Αξιοσημείωτες είναι οι διασκευές γνωστών κινηματογραφικών επιτυχιών με πρωταγωνιστές τους ήρωες του Ντίσνεϋ, με χαρακτηριστικά παραδείγματα τη La Strada του Φεντερίκο Φελίνι και την *[[Καζαμπλάνκα (ταινία)|Καζαμπλάνκα]]* που δημοσιεύτηκε στο περιοδικό *[[ΚΟΜΙΞ]]*.

Το 2015 επισκέφθηκε την Ελλάδα στα πλαίσια της εκδηλώσεως Thessaloniki Comic Convention (*The Comic Con)* στη Θεσσαλονίκη, της οποίας και υπήρξε επίσημος καλεσμένος.

Βραβεύθηκε πολλές φορές για τη συνεισφορά του στην 9η τέχνη. Εκτός από τα κόμικς, έχει εργαστεί επίσης στη διαφήμιση, τα κινούμενα σχέδια και την εικονογράφηση παιδικών βιβλίων.

## Παραπομπές


## Εξωτερικοί σύνδεσμοι
* Άρθρο σχετικά με το Τζόρτζιο Καβατσάνο
* Παρουσίαση του Τζόρτζιο Καβατσάνο στο comicdom.gr
* Συνέντευξη του Τζόρτζιο Καβατσάνο στην Εφημερίδα των Συντακτών

Κατηγορία:Ιταλοί δημιουργοί κόμικς
Κατηγορία:Δημιουργοί κόμικς Disney
Οικογένεια Κόκκαλη

Η **οικογένεια Κόκκαλη** είναι μία σημαντική ελληνική επιχειρηματική οικογένεια. Σημαντικότερος από τα μέλη αυτής είναι ο πολιτικός Πέτρος Κόκκαλης. Ο γιος του, Σωκράτης Κόκκαλης, έχει αναδειχθεί σε έναν από τους σημαντικότερους Έλληνες επιχειρηματίες, διαθέτοντας ποσοστά σε επιχειρήσεις που σχετίζονται με την ηλεκτρονική τεχνολογία, τις τηλεπικοινωνίες και τα Μ.Μ.Ε. Παράλληλα, από τη δεκαετία του 1990 ο Σωκράτης Κόκκαλης και ο γιος του, Πέτρος, συμμετέχουν ενεργά στα διοικητικά της ΠΑΕ και ΚΑΕ Ολυμπιακός. Επίσης έχει ιδρυθεί το ίδρυμα «Πέτρος Κόκκαλης» από τους απογόνους του.

* Λουκάς Κόκκαλης, πληρεξούσιος, αγωνιστής του 1821 και γιος του Αλέξανδρου
: Κόκκαλης, γιος του Λουκά
::* Δημήτριος Κόκκαλης, γιος του Κόκκαλη
:::* Σωκράτης Κόκκαλης, γυμνασιάρχης και γιος του Δημητρίου
::::*Πέτρος Κόκκαλης, καθηγητής ιατρικής, υπουργός στην κυβέρνηση του Βουνού και γιος του Σωκράτη
:::::*Σωκράτης Κόκκαλης (γενν. 1939), επιχειρηματίας, πρόεδρος Ολυμπιακού και γιος του Πέτρου
::::::*Πέτρος Σ. Κόκκαλης (γενν. 1970), επιχειρηματίας, πρόεδρος του Ολυμπιακού, ευρωβουλευτής και γιος του Σωκράτη.
::::::**Σωκράτης Π. Κόκκαλης (γενν. 1999), γιος του Πέτρου.
::::::**Σοφία Π. Κόκκαλη (γενν. 2000), κόρη του Πέτρου.
::::::*Κωνσταντίνος Κόκκαλης (γενν. 1982), επιχειρηματίας, γιος του Σωκράτη.
::::::**Ελένη Κ. Κόκκαλη (γενν. 2015), κόρη του Κωνσταντίνου.
::::::*Σωκράτης Σ. Κόκκαλης (1984-2018), επιχειρηματίας, γιος του Σωκράτη.

Κοκκαλη
Κοινοβούλιο της Φραγκφούρτης

thumb|right|350px|Το Κοινοβούλιο της Φραγκφούρτης στην εκκλησία του Αγίου Παύλου
Το **Κοινοβούλιο της Φραγκφούρτης** (Γερμανικά: Frankfurter Nationalversammlung, Εθνοσυνέλευση Φραγκφούρτης) συνεδρίαζε από τις 18 Μαΐου 1848 ως τις 31 Μαΐου 1849 στην εκκλησία του Αγίου Παύλου στην Φραγκφούρτη. Ήταν η πρώτη βουλή που εκλέχθηκε με ελεύθερες εκλογές για ολόκληρη την τότε Γερμανία. Ήταν επίτευγμα της Γερμανικής επανάστασης στην Γερμανική Ομοσπονδία.

Το Κοινοβούλιο πρότεινε επίσης μια συνταγματική μοναρχία με επικεφαλής έναν κληρονομικό αυτοκράτορα. Ο Πρώσος βασιλιάς Φρειδερίκος Γουλιέλμος Δ΄ αρνήθηκε να δεχθεί το αξίωμα του αυτοκράτορα, όταν προσφέρθηκε να τον με το σκεπτικό ότι ένα τέτοιο σύνταγμα και μια τέτοια προσφορά ήταν η περικοπή των δικαιωμάτων των αρχόντων των επιμέρους γερμανικών κρατών. Κατά τον 20ο αιώνα, ωστόσο, σημαντικά στοιχεία του συντάγματος της Φραγκφούρτης έγιναν μοντέλα για το Σύνταγμα της Βαϊμάρης του 1919 και του Συντάγματος της Ομοσπονδιακής Δημοκρατίας της Γερμανίας (Grundgesetz) του 1949.

Κατηγορία:Πολιτική της Γερμανίας
Κατηγορία:Φραγκφούρτη
Κάκβα

**Κάκβα** - είναι ποταμός της Ρωσίας, στην περιφέρεια Σβερντλόβσκ, με μήκος περίπου 133 χλμ. το δικαίωμα εισροής της Σόσβας. Πηγάζει κοντά στην Κάκβινσκι Πέτρα και εκβάλλει στην Σόσβα.

Στις όχθες του ποταμού βρίσκεται η πόλη Σερόβ και κ Τεχνητή λίμνη Κισελιόβσκοε, πουέχει δημιουργηθεί εμ την κατασκευή του υδροηλεκτρικού σταθμού και του φράγματος της Κισελιόβσκαγια . Η τεχνητή λίμνη μετά τις καταστροφικές πλημμύρες του 1993, που προκάλεσε τεράστιες ζημιές στο Σερόβ γίνονται έργα αποκατάστασης της.

## Αξιοθέατα
*Γεωμορφολογικά φυσικά μνημεία - Σπίτι του γερακιού και του σκότους (σπήλαια) (ρωσ. Пещера сокола и Мрака), στην περιοχή του χωριού Βεσελόβκα στην αριστερή όχθη του ποταμού. 
*Γεωμορφολογικό και βοτανικό  μνημείο – Σκαλά Σηχάν (ρωσ. Скала Шихан). 
*Βοτανικό μνημείο Τετέρκινσκι κέδρα δάσος (ρωσ.Тетерькин кедровник).

Κατηγορία:Ποταμοί της Ρωσίας
Κατηγορία:Όμπλαστ του Σβερντλόφσκ
Βραβεία Independent Spirit του 2007

Η **23η απονομή των Βραβείων Independent Spirit**, έλαβε χώρα στις 23 Φεβρουαρίου 2008, τιμώντας τις καλύτερες επιδόσεις του αμερικανικού ανεξάρτητου κινηματογράφου για το έτος 2007. Οι υποψηφιότητες ανακοινώθηκαν το Νοέμβριο του 2007.
## Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.

## Εξωτερικοί σύνδεσμοι
* Επίσημη ιστοσελίδα των βραβείων
* Ανακοίνωση των νικητών στο IMDb. 
*Φωτογραφικό αρχείο 

2007
Independent Spirit
Άνω Καλεντίνη Άρτας

Η **Άνω Καλεντίνη** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Ηρακλείας, του δήμου Γεωργίου Καραϊσκάκη (έδρα του δήμου), της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου. Μέχρι το 1940 ο οικισμός ονομαζόταν *Καλεντίνη*.

## Γεωγραφία
Η Άνω Καλεντίνη είναι ημιορεινός οικισμός στο ανατολικοκεντρικό τμήμα του νομού Άρτας. Βρίσκεται στις βορειοδυτικές υπώρειες των ορέων Βάλτου, πάνω στην επαρχιακή οδό Άρτας-Πηγών και στην ανατολική όχθη του ποταμού Καλεντίνη (Καλεντινιώτη), σε μέσο σταθμικό υψόμετρο 335. Απέχει 35 χλμ. περίπου ΒΑ. της Άρτας (μέσω Μηλιανών).

## Τοπική κοινότητα
Η τοπική κοινότητα Άνω Καλεντίνης είναι χαρακτηρισμένη ως αγροτικός ημιορεινός οικισμός, με έκταση 50,407 χμ² (2011). Περιλαμβάνει και τους οικισμούς Άγιος Αθανάσιος, Βαρκά, Επάνω Σέση, Μέγας Κάμπος, Πέρα Καλεντίνη, Πλακουτσαίικα και Σέση.

### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 ως *Καλεντίνη* και προσαρτήθηκε στον δήμο Ηρακλείας του νομού Άρτας. Το 1912 ορίστηκε έδρα της ομώνυμης κοινότητας και το 1940 μετονομάστηκε σε *Άνω Καλεντίνη*. Με το ΦΕΚ 244Α - 04/12/1997 αποσπάστηκε από την κοινότητα Άνω Καλεντίνης και προσαρτήθηκε στον δήμο Ηρακλείας. Με το ΦΕΚ 87Α - 07/06/2010 αποσπάστηκε από τον δήμο Ηρακλείας και προσαρτήθηκε στον δήμο Γεωργίου Καραϊσκάκη, ενώ ορίστηκε και έδρα του δήμου.

## Γενικά στοιχεία
Στον οικισμό υπάρχουν μικρές βιοτεχνίες επεξεργασίες ξύλου και κηροποιείο. Εδώ εδρεύει και το Κέντρο Υγείας του δήμου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Φλοιώδης οπτική βλάβη

Η **Φλοιώδης Οπτική Βλάβη** (στα αγγλικά *Cortical Visual Impairment* ή *CVI*) είναι μία μορφή οπτικής βλάβης η οποία προκαλείται από κάποιο εγκεφαλικό πρόβλημα παρά από κάποιο πρόβλημα του οφθαλμού (στην τελευταία περίπτωση συνήθως αναφερόμαστε ως «Οφθαλμολογική Οπτική Βλάβη» σε αντίθεση με τη Φλοιώδη Οπτική Βλάβη). Μερικοί άνθρωποι έχουν και Φλοιώδη Όπτικη Βλάβη καθώς επίσης και μία μορφή οφθαλμολγικής οπτικής βλάβης.

Η φλοιώδης οπτική βλάβη είναι πολλές φορές γνωστή ως «Καθυστερημένη Οπτική Ωρίμανση» επειδή μπορεί η όραση του συγκεκριμένου ατόμου να φαίνεται (σε κάποιον άλλον) πως βελτιώνεται με την πάροδο του χρόνου. Αυτό μπορεί να οφείλεται στο πως το άτομο μαθαίνει να χρησιμοποιεί καλύτερα τους τύπους πληροφοριών που του παρουσιάζει το κακής λειτουργίας οπτικό του σύστημα και στο πως λαμβάνει υπόψη το πλαίσιο και άλλες ενδείξεις και στοιχεία. 

Η φλοιώδης οπτική βλάβη είναι επίσης γνωστή και ως «Φλοιώδης Τύφλωση» αν και οι περισσότεροι άνθρωποι με φλοιώδη οπτική βλάβη δεν είναι εντελώς τυφλοί. Ο όρος *Νευρολογική Οπτική Βλάβη* καλύπτει και την φλοιώδη οπτική βλάβη καθώς επίσης και την ολική φλοιώδη τύφλωση αν και πολλές φορές αυτοί οι όροι μπερδεύονται.

Κατηγορία:Νευρολογικές παθήσεις
Κατηγορία:Τυφλότητα
Μαζέρου

thumb|right|350px|Πανοραμική άποψη της Μαζερού το 2007
Η **Μαζέρου** και **Μασερού** () είναι πόλη και πρωτεύουσα του Λεσότο, στα σύνορα με τη Νότια Αφρική. Η θέση του είναι στα δυτικά της χώρας και αποτελεί έδρα επαρχίας με το ίδιο όνομα. Αριθμεί 297.000 κατοίκους. 
Διοικητικό και εμπορικό κέντρο, είναι έδρα διεθνούς αεροδρομίου και του Εθνικού Πανεπιστημίου, το οποίο ιδρύθηκε το 1966. Θεωρείται γενικά πρωτεύουσα με ήσυχους ρυθμούς ζωής. Η πόλη είναι αδελφοποιημένη με την Ώστιν του Τέξας.

## Ιστορικά στοιχεία
Οικοδομήθηκε το 1869, όταν υφίστατο το βρετανικό προτεκτοράτο της Μπασουτολάνδης και ανακηρύχθηκε πρωτεύουσα του μικρού αφρικανικού κράτους το 1966. Το 1955 ιδρύθηκε στην πόλη Γεωργικό Κολέγιο και αργότερα το Εθνικό Πανεπιστήμιο. Καλλιτεχνικό ενδιαφέρον παρουσιάζει ο χριστιανικός ναός της πόλης, όπως επίσης και η Ρόμα. 

## Σημειώσεις και παραπομπές


## Δείτε επίσης
*Εθνική Βιβλιοθήκη του Λεσότο

## Εξωτερικοί σύνδεσμοι

Μαζερου
Κατηγορία:Πρωτεύουσες της Αφρικής
Όμπλαστ του Ιβάνοβο

Το **Όμπλαστ του Ιβάνοβο** (ρωσικά: *Ивановская область*) - είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Ο πληθυσμός του βρίσκεται γύρω στο 1.000.000 και έχει έκταση περίπου 21.800 τετραγωνικά χιλιόμετρα. Σημαντικότερες πόλεις της είναι η πρωτεύουσα Ιβάνοβο (408.330 κάτοικοι - απογρ. 2010), η Κίνεσμα (97.900) και η Σούγια (65.500). 

Στα βόρεια της περιφέρειας βρίσκεται ο ποταμός Βόλγας. 

Η περιφέρεια Ιβάνοβο συνορεύει με τις περιφέρειες Βλαντίμιρ, Κοστρομά, Νίζνι Νόβγκοροντ και Γιαροσλάβλ.
Το κλίμα είναι εύκρατο ηπειρωτικό.

Η πόλη Σούγια είναι σημαντικό κέντρο παραγωγής υφασμάτων.

## Παραπομπές


## Εξωτερικοί σύνδεσμοι
* 

Ιβανοβο
Αχιβάδα

Η **αχιβάδα** (ή **αχηβάδα**) είναι ομάδα ορισμένων δίθυρων μαλακίων, που ζουν στον βόρειο Ατλαντικό και στη Μεσόγειο. Κοινό χαρακτηριστικό τους είναι το δίθυρο όστρακο, από το οποίο καλύπτονται. Αλιεύεται κυρίως για το κρέας της. Αντιπροσωπευτικότερο είδος του είναι η κοινή αχηβάδα (*Venus verrucosa*, *Αφροδίτη η ακροχορδονώδης*).

## Περιγραφή

Το όστρακο της αχηβάδας είναι διπλό και έχει ίσες θυρίδες. Στο εξωτερικό του μέρος αποτελείται από ομόκεντρες πτυχές και τα χείλη του έχουν δόντια. Δύο σίφωνες ρυθμίζουν την είσοδο και την έξοδο του νερού. Με τον τρόπο αυτό εξασφαλίζεται η αναπνοή και η θρέψη του ζώου.

## Πολλαπλασιασμός
Πολλαπλασιάζεται με αυγά  και γονιμοποιείται έξω από το σώμα της, στο περιβάλλον. Το ζώο ζει στο βυθό και σκάβει στην άμμο, όπου βυθίζεται.

## Πηγές
*Συλλογικό έργο, Νέα Εγκυκλοπαιδεία, εκδ. Μαλλιάρης- Παιδεία, εκδ. 2006,  τ. 4, σελ. 435.

## Εξωτερικοί σύνδεσμοι
*Deep In The Ocean A Clam That Acts Like A Plant Science Daily2 Μαρτίου 2007

Αχ
Il piccolo Ranger

δεξιά|μικρογραφία|Ο Ρίνγκο Τέλλερ, δημιούργημα της Lina Buffolente
**Il piccolo Ranger** (ή *Ρίνγκο*) είναι χαρακτήρας γουέστερν κόμικς ιταλικής προέλευσης, δημιούργημα του σεναριογράφου Andrea Lavezzolo και του καρτουνίστα Francesco Gamba. 

Το πρώτο τεύχος του περιοδικού κυκλοφόρησε στις 15 Ιουνίου του 1958 και δώδεκα χρόνια αργότερα ο Ρίνγκο έφθασε στην Ελλάδα μέσω της ελληνικής έκδοσης του *[[Μπλεκ]]*, όπου και δημοσιεύθηκε ως περιεχόμενη σειρά από το 1970 έως και το 1978.

Πολλοί υποστηρίζουν ότι αποτελεί μια απομίμηση του Κάπτεν Μίκι των EsseGesse, ωστόσο γνώρισε ιδιαίτερη επιτυχία, με αποτέλεσμα την ανατύπωσή του, μέσω του περιοδικού *[[Μικρός Ιππότης (περιοδικό)|Μικρός Ιππότης]]* τη δεκαετία του '80. Η σειρά εμφανίσθηκε επίσης και στο περιοδικό Αγόρι, με σχέδιο της Lina Buffolente.

Εκτός του βασικού ήρωα Ringo Teller, άλλοι χαρακτήρες της σειράς είναι η αρραβωνιαστικιά του Claretta, ο Frankie Bellevan, η Annie Quattropistole (μια φιγούρα-καρικατούρα της Kalamity Jane), ο λοχίας O’ Hara, ο Brandy Jim, o Ibram Bamboula κ.α.

## Πηγές
* «Ο Μπλεκ και οι άλλοι, οι χάρτινοι ήρωες του Στέλιου Ανεμοδουρά» (Νίκος Δημ. Νικολαΐδης, Γιώργος Πολ. Παπαδάκης, έκδοση «Περιοδικός Τύπος», 2007)

Κατηγορία:Ιταλικά κόμικς
Κατηγορία:Γουέστερν κόμικς
Όμπλαστ του Λίπετσκ

Το **Όμπλαστ του Λίπετσκ** (ρωσικά: *Липецкая область*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Λίπετσκ (508.887 κάτοικοι, απογραφή 2010) και η Γιελέτς (108.404 κάτοικοι).
Στο κέντρο του όμπλαστ βρίσκεται ο ποταμός Ντον.
 
Το όμπλαστ του Λίπετσκ συνορεύει με τα όμπλαστ της Τούλα, του Ριαζάν, του Ταμπόφ, του Βορόνεζ, του Κουρσκ και του Αριόλ.
Το κλίμα της είναι εύκρατο ηπειρωτικό.

Η πόλη Λίπετσκ είναι σημαντικό κέντρο μεταλλουργίας.

## Παραπομπές


## Εξωτερικοί σύνδεσμοι
* 

Λιπετσκ
Γεράσιμος Μποζίκης

Ο **Γεράσιμος Μποζίκης** (1943-2022) ήταν Έλληνας καλαθοσφαιριστής. 

Γεννήθηκε στα Πατήσια το 1943. Σε νεαρή ηλικία αγωνίστηκε στον ΑΟ Σπόρτιγκ. Σε ηλικία 15 ετών μετακόμισε στη Βραζιλία, όπου αγωνίστηκε στην Κιζούκα του Ρίο και στη Μποταφόγκο. Έχει ύψος 1.91μ. και αγωνιζόταν ως σέντερ, πάουερ φόργουορντ και σμολ φόργουορντ. 

Μετά το τέλος της αθλητικής καριέρας του ασχολήθηκε ως παράγοντας του μπάσκετ και ψηφίστηκε ως πρόεδρος της ομοσπονδίας του Ρίο, πόστο στο οποίο υπηρέτησε για περίπου δέκα χρόνια και στη συνέχεια ψηφίστηκε πρόεδρος της βραζιλιάνικης ομοσπονδίας το 1997. Απέκτησε, επίσης, τη βραζιλιάνικη υπηκοότητα. 

## Παραπομπές


## Εξωτερικοί σύνδεσμοι
*Συνέντευξη του Γεράσιμου Μποζίκη στο sport-fm.gr

Κατηγορία:Έλληνες ομογενείς καλαθοσφαιριστές
Κατηγορία:Βραζιλιάνοι καλαθοσφαιριστές
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές βραζιλιάνικων συλλόγων
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Σέντερ
Όμπλαστ του Αριόλ

Το **Όμπλαστ του Αριόλ** (ρωσικά: *Орловская область*) - είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Αριόλ (317.747 κάτοικοι - απογρ. 2010), η Λύβνη (53.600) και το Μτσένσκ (50.300).
Το κέντρο της περιφέρειας διασχίζει ο ποταμός Οκά (ποταμός). 
Η περιφέρεια Αριόλ συνορεύει με τις περιφέρειες Τούλα, Λίπιτσκ, Κουρσκ, Μπριάνσκ και Καλούγκα.

Το κλίμα είναι εύκρατο ηπειρωτικό.
Η πόλη Αριόλ είναι σημαντικό κέντρο μηχανολογίας και παραγωγής τροφίμων.

## Τομείς της οικονομίας
* Γεωργία
* Μηχανολογία 
* Παραγωγή τροφίμων 
* Παραγωγή δομικών υλικών

## Παραπομπές


## Εξωτερικοί σύνδεσμοι
* 

Αριολ
Όμπλαστ του Τβερ

Το **Όμπλαστ του Τβερ** (ρωσικά: *Тверская область*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τβερ (403.606 κάτοικοι - απογρ. 2010) και Ρζεβ (61.982). Πριν από 1990 ονομάζονταν *περιφέρεια Καλίνιν*.
Στο όμπλαστ βρίσκεται ο ποταμός Βόλγας. 
Το όμπλαστ του Τβερ συνορεύει με τα όμπλαστ της Μόσχας, του Σμολένσκ, του Γιαροσλάβλ, της Βόλογκντα, του Πσκοφ και του Νόβγκοροντ.
Το κλίμα είναι εύκρατο ηπειρωτικό.

Η πόλη Τβερ είναι κέντρο της μηχανολογίας. 

## Τομείς της οικονομίας
* Μηχανολογία
* Παραγωγή τροφίμων 
* Παραγωγή ηλεκτρικής ενέργειας

**ΑΕΠ** = 125.6 δισ. ρούβλια.

## Παραπομπές


## Εξωτερικοί σύνδεσμοι
* 
* https://web.archive.org/web/20110516083417/http://region.tver.ru/

Τβερ
Όμπλαστ της Τούλα

Το **Όμπλαστ της Τούλα** (ρωσικά: *Тульская область*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Τούλα (501.169 κάτοικοι - απογρ. 2010) και το Νοβομοσκόφσκ (131.386). 
Στο όμπλαστ βρίσκεται ο ποταμός Ντον.

Το όμπλαστ της Τούλα συνορεύει με τα όμπλαστ της Μόσχας, του Ριαζάν, του Λίπετσκ, του Αριόλ και της Καλούγκα. Το κλίμα είναι εύκρατο ηπειρωτικό.

Η πόλη Τούλα είναι κέντρο της χημικής βιομηχανίας.

## Τομείς της οικονομίας
* Χημική βιομηχανία
* Παραγωγή τροφίμων

**ΑΕΠ** = 108.7 δισ. ρούβλια.

## Παραπομπές


## Εξωτερικοί σύνδεσμοι
* 
* https://web.archive.org/web/20110516104621/http://www.region.tula.ru/

Τουλα
Όμπλαστ του Ροστόφ

Το **Όμπλαστ του Ροστόφ** (ρωσικά: *Ростовская область*) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Σημαντικότερες πόλεις της είναι η πρωτεύουσα Ροστόφ στον Ντον (1.089.261 κάτοικοι - απογρ. 2010) και Ταγκανρόγκ (257.681). 
Εντός του όμπλαστ βρίσκεται ο ποταμός Ντον. 

Το όμπλαστ του Ροστόφ συνορεύει με τα όμπλαστ του Βορόνεζ, του Βολγκογκράντ, την Δημοκρατία της Καλμίκια, καθώς και τα κράι της Σταυρούπολης και του Κρασνοντάρ. 

Η πόλη Ροστόφ στον Ντον είναι κέντρο της μηχανολογίας και μεγάλο λιμάνι. 
To Ταγκανρόγκ είναι μεγάλο λιμάνι επίσης. 

## Τομείς της οικονομίας
* Μηχανολογία
* Εξόρυξης άνθρακα 
* Χημική βιομηχανία
* Γεωργία
* Παραγωγή τροφίμων 

**ΑΕΠ** = 264.1 δισ. ρούβλια.

## Παραπομπές


## Εξωτερικοί σύνδεσμοι
* 
* http://www.donland.ru/

Ροστοφ
Βόρεια Οσσετία-Αλανία

Η **δημοκρατία της Βόρειας Οσετίας – Αλανίας** () είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Πρωτεύουσά της είναι το Βλαντικαβκάζ (311.693 κάτοικοι - απογρ. 2010). 

Στην περιφέρεια βρίσκεται ο ποταμός Τέρεκ. 

Η δημοκρατία της Βόρειας Οσετίας – Αλανίας συνορεύει με τις Καμπαρντίνο-Μπαλκάρια, Τσετσενία και Σταυρούπολη. 

## Τομείς της οικονομίας
* Μεταλλουργία
* Γεωργία
* Παραγωγή τροφίμων 

## Παραπομπές


## Εξωτερικοί σύνδεσμοι
* 
*  


Κατηγορία:Ομοσπονδιακό Διαμέρισμα Βόρειου Καυκάσου
Κατηγορία:Βόρειος Καύκασος
Κατηγορία:Οσσετία
Κατηγορία:Περιοχές της Ευρώπης πολλαπλών επίσημων γλωσσών
Κατηγορία:Κράτη και εδάφη ρωσικής επίσημης γλώσσας
Κατηγορία:Δημοκρατίες της Ρωσίας
Βραβεία Σωματείου Αμερικανών Ηθοποιών του 2007

Η **14η απονομή των Screen Actors Guild Awards**, των βραβείων που απένειμε το Σωματείο Αμερικανών Ηθοποιών σε συναδέλφους τους που ξεχώρισαν με τις ερμηνείες τους κατά το έτος 2007, έλαβε χώρα στις 27 Ιανουαρίου 2008. Για 12η συνεχή χρονιά την εκδήλωση φιλοξένησε το Shrine Exposition Center στο Λος Άντζελες, Καλιφόρνια. Τηλεοπτικά μεταδόθηκε ταυτόχρονα από τα δίκτυα TNT και TBS. 

Τις περισσότερες υποψηφιότητες συγκέντρωσε η ταινία του Σον Πεν *Ταξίδι στην άγρια φύση* (Into The Wild). Όσον αφορά τα τηλεοπτικά βραβεία, από τρεις υποψηφιότητες συγκέντρωσαν οι σειρές *[[Οι Σοπράνος|The Sopranos]]*, *30 Rock* και *[[Ugly Betty]]*. 

Η τελετή για το έτος αυτό ήταν εορταστική, καθώς τιμήθηκαν τα 75 χρόνια ύπαρξης του Σωματείου (SAG). Κατά συνέπεια προβλήθηκε επαιτειακό υλικό. Επίσης, για τη συνολική προσφορά του τιμήθηκε ο ηθοποιός Τσαρλς Ντάρνινγκ. Μια ακόμη ιδιαιτερότητα της βραδιάς ήταν πως για πρώτη φορά δόθηκαν βραβεία σε ομάδες κασκαντέρ που εργάστηκαν τόσο σε κινηματογραφικές, όσο και τηλεοπτικές παραγωγές.

## Κινηματογραφικά Βραβεία
Οι υποψηφιότητες για αυτή τη χρονιά ανακοινώθηκαν στις 20 Δεκεμβρίου 2007. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.

## Τηλεοπτικά Βραβεία
Οι υποψηφιότητες για αυτή τη χρονιά ανακοινώθηκαν στις 20 Δεκεμβρίου 2007. Ακολουθούν αναλυτικά παρακάτω. Με έντονη γραμματοσειρά δηλώνονται οι νικητές.

## Υπόμνημα
*3:10 to Yuma—Τελευταίο Τρένο για τη Γιούμα
*A Mighty Heart—Μια Γενναία Καρδιά
*Away from Her—Το Υστερόγραφο Μιας Σχέσης
*Eastern Promises—Επικίνδυνες Υποσχέσεις
*Elizabeth: The Golden Age—Ελίζαμπεθ: Η Χρυσή Εποχή
*Gone Baby Gone—Χωρίς Ίχνη
*I Am Legend—Ζωντανός Θρύλος
*Into the Wild—Ταξίδι στην Άγρια Φύση
*Lars and the Real Girl—Ο Λαρς και η Κούκλα Του
*No Country for Old Men—Καμιά Πατρίδα Για Τους Μελλοθάνατους
*Pirates of the Caribbean: At World's End—Πειρατές της Καραϊβικής: Στα Πέρατα του Κόσμου
*The Assassination of Jesse James by the Coward Robert Ford—Η Δολοφονία του Τζέσε Τζέημς από το Δειλό Ρόμπερτ Φορντ
*The Bourne Ultimatum—Το τελεσίγραφο του Μπορν
*The Kingdom—Ζώνυ Υψηλού Κινδύνου
*There Will Be Blood—Θα Χυθεί Αίμα

## Εξωτερική σύνδεσμοι
* Επίσημη Ανακοίνωση των Νικητών
* Νικητές στο IMDb 

2007
Ηθοποιών Σωματείο
PB

Η συντομογραφία λατινικών χαρακτήρων **PB** ή **Pb** (στην αγγλική γλώσσα προφέρεται πι-μπι) μπορεί να αναφέρεται:

* Ως **Pb** στο χημικό στοιχείο Μόλυβδος
* Ως PB: Petabyte
* Pacific Beach
* Packard Bell
* Paderborn
* Paintball
* Palladium Books
* Paraíba
* PBair
* Piranha Bytes
* Playback
* Polybutadien
* PowerBuilder
* Prison Break
* PunkBuster
* PureBasic
* Picobarn
* pro bono
KB

Η συντομογραφία λατινικών χαρακτήρων **KB** ή **Kb** ή **kB** ή **kb** μπορεί να αναφέρεται:

## Επιστήμη και τεχνολογία
### Πληροφορική
*Στο Πληκτρολόγιο, (**K**ey**b**oard)
*Ως kb, πολλαπλάσιο μονάδας μέτρησης του Δυαδικό ψηφίο (bit), ίσο με 103 bits
*Ως kB ή KB το Κιλομπάιτ, πολλαπλάσιο μονάδας μέτρησης ίσο με 103Byte (Μπάιτ)

### Άλλα
* Σταθερά του Μπόλτσμαν,  *k* ή *k*B
* Σταθερά διάστασης οξέος *K*b

## Βιβλιοθήκες

* Εθνική βιβλιοθήκη της Σουηδίας (σουηδικά: Kungliga biblioteket)
* Εθνική Βιβλιοθήκη της Ολλανδίας (ολλανδικά: Koninklijke Bibliotheek)

## Αθλητισμός

* Κοπεγχάγη Μπόλντκλουμπ (δανικά: Kjøbenhavns Boldklub), αθλητικός σύλλογος, Κοπενχάγη, Δανία